Diari Oficial de la Generalitat Valenciana


Sumari del DOGV 6953, del 29-01-2013 (2013/830)

DECRET 22/2013, 25 de gener, del Consell, pel qual es designen els membres del Consell d'Administració de l'Entitat Pública de Sanejament d'Aigües Residuals de la Comunitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6953

Data del DOGV
:   29-01-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/830


Data del document
:   25-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

DECRET 22/2013, 25 de gener, del Consell, pel qual es designen els membres del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2013/830]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, del Consell, i modificat pel Decret 41/2008, de 4 d'abril, del Consell, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president i onze vocals.  
Amb caràcter nat, té la presidència el titular de la conselleria a què estiga adscrita l'Entitat de Sanejament d'Aigües.  
Els onze vocals són nomenats pel Consell de la manera següent: sis, en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre, en representació de l'Administració local, nomenats a proposta de la Federació Valenciana de Municipis i Províncies, tres dels quals han de representar a cada una de les tres diputacions provincials; i un, en representació de l'Administració de l'Estat, a proposta del delegat del Govern a la Comunitat Valenciana.  
  
Els vocals exercixen les seues funcions per un període de quatre anys i poden ser nomenats una o més vegades per períodes de la mateixa duració, tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir de la seua condició o renunciar-hi. En tals casos, els vocals que els substituïsquen exerciran les seues funcions pel temps que reste fins a completar el període de quatre anys.  
Per mitjà del Decret 38/2009, de 6 de març, el Consell va renovar els vocals del Consell d'Administració de l'Entitat de Sanejament d'Aigües, amb efectes des del 17 de desembre de 2008 i per un període de quatre anys.   
El Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, reforma l'organització bàsica de l'Administració autonòmica valenciana, en modifica el nombre, denominació i competències de les conselleries existents, entre les quals està la Conselleria de Presidència i Agricultura, Pesca, Alimentació i Aigua.  
La nova composició del Consell, sorgida del Decret 179/2012, de 14 de desembre, del Consell, pel qual s'establix l'estructura bàsica de la Presidència i de les conselleries de la Generalitat, establix la nova estructura bàsica directiva de la Conselleria de Presidència i Agricultura, Pesca, Alimentació i Aigua, la qual cosa ha derivat en l'aprovació del Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, que adscriu a la mencionada conselleria l'Entitat Pública de Sanejament d'Aigües Residuals de la Comunitat Valenciana.  
A la vista de l'anterior, i tenint en compte el transcurs de quatre anys des de l'última renovació de vocals del Consell d'Administració de l'Entitat de Sanejament d'Aigües Residuals de la Comunitat Valenciana, es fa necessari designar la nova composició del Consell d'Administració.  
Per tot això, de conformitat amb l'article 17.b de la Llei 5/1983, de 30 de desembre, de la Generalitat, del Consell, i d'acord amb les propostes efectuades pel president del Consell d'Administració de l'Entitat Pública de Sanejament d'Aigües Residuals de la Comunitat Valenciana i per les administracions respectives, a proposta del conseller de Presidència i Agricultura, Pesca, Alimentació i Aigua, i prèvia deliberació del Consell, en la reunió del dia 25 de gener de 2013,  
  
DECRETE  
  
Article 1   
Nomenar vocals del Consell d'Administració de l'Entitat Pública de Sanejament d'Aigües Residuals els membres següents:  
1. En representació de l'Administració de la Generalitat:  
a) Joaquín Vañó Gironés  
b) José Alberto Comos Guillem  
c) Vicente Peiró Ibáñez  
d) Ignacio Ventura García  
e) Victoriano Sánchez-Barcáiztegui Moltó  
f) Vicente Serrano Orts  
  
2. En representació de l'Administració local:  
a) Salvador Manuel Enguix Morant  
b) Luisa Pastor Lillo  
c) Francisco Martínez Capdevila  
d) José Antonio Redorat Fresquet  
3. En representació de l'Administració de l'Estat:  
Javier Ferrer Polo.  
  
Article 2  
Nomenar vicepresident del Consell d'Administració de la referida entitat pública Joaquín Vañó Gironés.  
  
Article 3  
De conformitat amb allò que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, els vocals exerciran les seues funcions per un període de quatre anys, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir de la seua condició o renunciar-hi.  
  
DISPOSICIÓ FINAL  
  
Única. Efectes  
Este decret tindrà efectes des del mateix dia de l'aprovació.  
  
  
València, 25 de gener de 2013  
  
El president de la Generalitat,  
ALBERTO FABRA PART.  
  
El conseller de Presidència i   
Agricultura, Pesca, Alimentació i Aigua,  
JOSÉ CÍSCAR BOLUFER.